Lembit Ulfsak

**Lembit Ulfsak** (4. juuli 1947 Koeru – 22. märts 2017) oli eesti näitleja ja lavastaja, väljaspool Eestit tunti teda peamiselt filminäitlejana.

Lembit Ulfsaki lapsepõlv möödus Räpinas, kus ta lõpetas 8. klassi. 1966. aastal lõpetas ta Tallinna 7. Keskkooli. Aastail 1966–1970 õppis ta Tallinna Riikliku Konservatooriumi lavakunstikateedris (4. lend).

Lembit Ulfsak töötas peamiselt Eesti NSV Riiklikus Noorsooteatris ja Draamateatris, aga ka Tallinnfilmis. Teatritöö kõrvalt mängis ta paljudes filmides, neist rahvusvaheliselt tuntumad on peaosa filmis "Legend Ulenspiegelist" (1976) ja peaosa Gruusia-Eesti koostööfilmis "Mandariinid" (2013), mis oli 2014. aastal Oscari ja Kuldgloobuse määramise eel viie parima võõrkeelse filmi hulgas.

Aastail 1972–1973 laulis ta ansamblis Amor Trio.

2019. aasta 1. juunil paigaldati Ulfsaki auks mälestuspink ta rannaäärse kodu lähedale Kakumäe poolsaare läänekaldale.

## Töökohad
* 1969–1978 töötas Noorsooteatris
* 1978–1985 töötas Draamateatris näitlejana
* 1985–1994 töötas Tallinnfilmis näitleja ja lavastajana
* 1994–2017 töötas Draamateatris näitlejana

## Filmid
Näitlejana:
* "Jutustus tšekistist" ("Повесть о чекисте", 1969, saksa noormehe Vladimir Mülleri rollis)
* "Tuulevaikus" (1970)
* "Don Juan Tallinnas" (1971, teener Florestino rollis)
* "Väike reekviem suupillile" (1972)
* "Ukuaru" (1973, Akseli rollis)
* "Legend Ulenspiegelist" (1976, Thjil Ulenspiegeli rollis)
* "Karikakramäng: Promenaad" (1977, Hans-Eeriku rollis)
* "31. osakonna hukk" (1979 I jagu, 1980 II jagu, Jenseni rollis)
* "Karge meri" (1981)
* "Arabella, mereröövli tütar" (1982)
* "Jaroslav Tark" (1982, varjaag Eimundi rollis)
* "Hüvasti, Mary Poppins" (1983)
* "Kallis, armas, ainus" ("Milõi, dorogoi, ljubimõi, jedinstvennõi...", 1984)
* "Kapten Granti otsingul" (1986, 7-jaoline telesari)
* "Valge needus" ("Beloje prokljatje", 1987)
* "Doktor Stockmann" (1988, 2-jaoline telemängufilm, Tomas Stockmanni rollis)
* "Ma pole turist, ma elan siin" (1988)
* "See kadunud tee" (1990)
* "Armastus on tappev mäng" ("Ljubov – smertelnaja igra", 1991)
* "Tulivesi" (1994, Tui rollis)
* "Armuke" (1999)
* "Head käed" (2001)
* "Karu süda" (2001)
* "Lepatriinude jõulud" (2001, hääleroll)
* "Jääaeg" ("Ice Age", 2002, hääleroll eestikeelses versioonis)
* "Merevaigust tiivad" ("Jantarnõje krõlja", 2003)
* "Perebisnes" (2003, vana mehe rollis)
* "Kaugel Sunset bulvarist" (2005, operaator Bergi rollis)
* "Röövlirahnu Martin" (2005)
* "Vedma" ("Ведьма", 2006)
* "Mina olin siin" (2008, Rassi isa rollis)
* "Punane elavhõbe" (2010, Tibla rollis)
* "Rotilõks" (2011)
* "Üksik saar" (2012)
* "Mandariinid" (2013)
* "Väikelinna detektiivid ja Valge Daami saladus" (2013)
* "Vehkleja" (2015)
* "Конец прекрасной эпохи" ("Imelise ajastu lõpp", 2015)
* "Igitee" (2017)

Lavastajana:
* "Teisikud" (1982, koos Leo Karpiniga)
* "Keskea rõõmud" (1986)
* "Lammas all paremas nurgas" (1992)

## Telelavastused
* "Mõmmi ja aabits"
* "Tema majesteet Komödiant"
* "Vigased pruudid" (1989, Ennu rollis)
* "Lumekuninganna"

## Seriaalid
* "Salmonid" (1993–1995)
* "V.E.R.I." (1995–1997)
* "Õnne 13" (2004–2017, ekslinnapea Uku rollis)
* "Väikelinna detektiivid" (2014, kellassepp Herman Krookuse rollis)
* "Issajev"

## Teatrilavastused
* "Varastatud sibulad" (1966, kultuuripalee massisektori instruktori rollis)
* "Härra Punttila ja tema sulane Matti" (1994, Punttila ja Oja Matti rollis)
* "Kirsiaed" (2010, rollis Firss)
* "Tagasitulek isa juurde" (2015)
* "Lõputu kohvijoomine" (2016)

## Kuuldemängurollid

* "Kolm musketäri" (1979, d’Artagnani rollis)
* "Deemon" (1985, jutustaja rollis)
* "Naksitrallid" (2001, 2002 ja 2016, Kingpoole rollis)

## Tunnustus
* 1973 hooaja näitlejapreemia – osatäitmiste eest lavastustes "Oliver ja Jennifer" ja "Becket ehk Jumala au"
* 1978 II järgu näitlejapreemia – osatäitmise eest lavastuses "Ljubov Jarovaja"
* 1989 Eesti NSV teeneline kunstnik
* 2003 Eesti Näitlejate Liidu auraha
* 2006 Valgetähe IV klassi teenetemärk
* 2007 Eesti Teatriliidu meespeaosatäitja auhind
* 2012 Eesti filmi sajandiauhind: sajandi meestäht
* 2013 Eesti Kultuurkapitali audiovisuaalse kunsti sihtkapitali aastapreemia (aasta filminäitleja preemia – Ivo rolli eest aasta filmis "Mandariinid")
* 2014 parima näitleja auhind – Eurasia International Film Festival (Kasahstan) – filmi "Mandariinid" eest
* 2015 Balti Täht
* 2017 Valgetähe III klassi teenetemärk
* 2017 Eesti Vabariigi kultuuripreemia elutöö eest

## Isiklikku
Tema isa oli ametiühingutegelane Johan Ulfsak.

Abielust Tiina Ulfsakiga sündis poeg ja näitleja Juhan Ulfsak. 1981. aastal abiellus Lembit Ulfsak Epuga. Sellest abielust sündis kaks tütart: filmiajakirjanik Maria Ulfsak-Šeripova ja tekstiilikunstnik Johanna Ulfsak.

Lembit Ulfsak suri 22. märtsil 2017 vähki.

## Viited

## Välislingid
* 
* Eesti filmiandmebaas: Lembit Ulfsak
* Tuuli Koch. Lembit Ulfsak: poliitika vigastab geneetilist koodi, postimees.ee, 1. jaanuar 2014
* Kristin Aasma, Kais Allkivi. Suri Lembit Ulfsak, Õhtuleht, 22. märts 2017
* Marianne Ubaleht. Suure legendi lahkumine: suri näitleja Lembit Ulfsak, Delfi, 22. märts 2017
* Liis Velsker. Suri näitleja Lembit Ulfsak, Postimees, 22. märts 2017
* Madis Järvekülg. Suri armastatud näitleja Lembit Ulfsak, ERR, 22. märts 2017
* Rutt Ernits. Galerii: Lembit Ulfsaki legendaarsed rollid ETV ekraanil, ERR, 22. märts 2017
* Eesti presidendi Kersti Kaljulaiu järelehüüe, Facebook, 22. märts 2017
* Suri näitleja Lembit Ulfsak, Eesti Ekspress, 22. märts 2017
* Liis Velsker. Lembit Ulfsak 2015: see on nii suur võit, et edasi ei julge unistadagi, ERR, 23. märts 2017
* Mari Kartau. Lembit Ulfsak Oscarist: päris raske jurakas oli!, ERR, 23. märts 2017
* ERRi telekanalid mälestavad näitleja Lembit Ulfsakit, Delfi, 23. märts 2017
* Vene filmikriitiku Mihhail Trofimenkovi järelehüüe, Kommersant, 23. märts 2017
* Postimehe Kultuuritoimetus In Memoriam LEMBIT ULFSAK – 4. juuli 1947 – 22. märts 2017, Postimees, 23. märts 2017
* Franz K. Mees mõtiskleb: elu mõttest Lembit Ulfsaku ainetel, Postimees, 23. märts 2017
* Rutt Ernits. Lõike Lembit Ulfsaki intervjuudest, ERR, 23. märts 2017
* Valner Valme. Ametlik nekroloog Lembit Ulfsakile, ERR, 23. märts 2017